{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu trogodišnjeg programa imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, ospica, teške bolesti donjeg dišnog sustava prouzrokovane infekcijom respiratornim sincicijskim virusom, krpeljnog meningoencefalitisa, vodenih kozica, rotavirusnog gastroenterokolitisa, malarije, streptokokne bolesti (uključujući invazivnu pneumokoknu bolest), Haemophilus influenzae – invazivne bolesti, invazivne meningokokne bolesti, HPV infekcije, bolesti COVID-19 i bolesti majmunskih boginja uzrokovane virusom mamunskih boginja u 2025. – 2027. godini"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GORAN TEŠOVIĆ","TROGODIŠNJI PROGRAM IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), HAEMOPHILUS INFLUENZAE – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAMUNSKIH BOGINJA U 2025. – 2027. GODINI","U ime Hrvatske koalicije za imunizaciju iznosim mišljenje o  Nacrtu Trogodišnjeg programa imunizacije, seroprofilakse i kemoprofilakse za razdoblje 2025.-2027. godine, vezano za cijepljenje protiv pneumokokne bolesti. \nUniverzalno cijepljenje protiv pneumokokne bolesti uvedeno je u hrvatski nacionalni imunizacijski program U daljnjem tekstu NIP) 2019. godine, u populaciju u kojoj prethodno nije univerzalno korišteno nijedno pneumokokno konjugirano cjepivo. Cijepljenje se proteklih pet godina provodilo desetvalentnim konjugatom (u daljnjem tekstu PCV10) i rezultiralo je značajnim smanjenjem pobola od invazivne pneumokokne bolesti (u daljnjem tekstu IPB) među hrvatskom djecom, a ovaj zaključak temeljim na rezultatima epidemiološke studije koja je provedena u Hrvatskoj (u daljnjem tekstu RH) u razdoblju od 2005. do 2023. godine te je, prema tome, obuhvatila 15 godina prevakcinalnog razdoblja i četiri godine provođenja univerzalnog cijepljenja protiv pneumokokne bolesti. U studiji koju smo proveli u suradnji sa svim mikrobiološkim laboratorijima u RH ukupno smo analizirali 601 izolat pneumokoka iz primarno sterilnih materijala (krv, likvor) u bolesnika mlađih od 18 godina. Utvrdili smo značajno smanjenje incidencije IPB u svim dobnim skupinama djece i adolescenata, pri čemu je ona najizraženija u djece mlađe od dvije godine i iznosi 68,3%  (20.01 vs. 6.34 na 100 000 osoba godišnje, IRR = 0.32, 95% CI 0.20-0.51, p < 0.001). Redukcija je, očekivano, najizraženija u vakcinalnim serotipovima (sadržanima u PCV10) i među djecom mlađom od dvije godine iznosi 87,3 % (3.91 vs. 1.76 na 100 000 osoba godišnje, IRR = 0.13, 95% CI 0.05 – 0.31, p < 0.001). Rezultat univerzalne primjene PCV10 s, prema podacima HZJZ, visokim cijepnim obuhvatom i za primovakcinaciju i za docjepu, osim što je doveo do značajnog smanjenja pobola od IPB među hrvatskom djecom, doveo je, ponovno očekivano i do značajnih promjena u distribuciji serotipova pneumokoka. Naime, u studiji nismo samo procjenjivali incidenciju IPB, već i analizirali serotipove u prevakcinalnom i (post)vakcinalnom razdoblju. Naši podaci govore o smanjenju incidencije tzv. s cjepivom povezanih serotipova (eng. vaccine-related serotypes) u populaciji djece mlađe od 2 godine, uz istovremeno nepromijenjenu pojavnost spomenutih serotipova među starijima od dvije godine (dobna skupina 2-4 godine) i blagi porast među starijima od 5 godina, što sugerira  da PCV10 nema izraženu unakrižnu zaštitnost prema serotipovima 6A i 19A, koja je sugerirana u rezultatima nekih ranih studija. Istovremeno smo opazili porast incidencije nevakcinalnih serotipova (u daljnjem tekstu NVT), osobito serotipa 3, čija je incidencija, u odnosu na prevakcinalno razdoblje, u dobnoj skupini mlađih porasla za 84%, a među djecom u dobnoj skupini 2-4 godine za 80%. \nZaključno, može se reći da je dosadašnja primjena PCV10 značajno utjecala na incidenciju IPB, kao najtežeg oblika pneumokokne bolesti među djecom u RH, ali je, isto tako, dovela i do značajne serotipske zamjene. Osobito porasta nevakcinalnog serotipa  koji je sadržan u drugim viševalentnim pneumokoknim konjugatima (PCV13, PCV15, PCV20). Stoga smatram da je prije donošenja konačne odluke o izgledu NIP u RH za iduće trogodišnje razdoblje, potrebno razmotriti zamjenu postojećeg PCV10 cjepivima koje sadrže serotipove koji predstavljaju vodeće uzročnike IPB u hrvatske djece, a to su serotipovi 3 i 19A. Spomenute serotipove sadrže sva gore spomenuta viševalentna cjepiva. Također napominjem da će svi podaci koji su iznešeni u ovom osvrtu biti dostupni u radu kjoji je trenutačno u recenzijskom postupku.\n\nProf. dr. sc. Goran Tešović, dr. med.\npedijatrijski infektolog\nPredsjednik Hrvatske koalicije za imunizaciju"]
[2,"DRAŽAN BUTORAC","TROGODIŠNJI PROGRAM IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), HAEMOPHILUS INFLUENZAE – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAMUNSKIH BOGINJA U 2025. – 2027. GODINI","U  Hrvatskoj je rak vrata maternice treći najčešći rak žena u dobi od 30 do 49 godina (iza raka dojke i štitnjače). Prema posljednjim podacima Registra za rak Hrvatskog zavoda za javno zdravstvo (HZJZ) od invazivnog raka vrata maternice u Hrvatskoj je u 2020. godini oboljelo 276 žena. Prema Izvješću o umrlim osobama u 2021. godini je umrlo 122 žena od posljedica te bolesti, od kojih je 37% bilo mlađe od 60 godina.\nEuropska komisija u lipnju ove godine donijela dokument Preporuke vijeća o vrstama raka koje se mogu spriječiti cijepljenjem u kojem je, pored hepatitisa B, i HPV te je borba protiv ovog virusa i dio hrvatskog  Nacionalnog strateškog okvira protiv raka do 2030. godine, te Akcijskog plana protiv raka za razdoblje do 2025. godine .\n\nU skorijoj budućnost čak se najavljuje da će ova bolest biti sporadična, zbog toga je cilj Europske komisije 90:70:90, a ove brojke se odnose na procijepljenost, programe probira i liječenje. To će biti moguće jedino ako se uvede efikasni nacionalni probir i  što efikasnije cijepljenje protiv HPV . Kao  I praćenje rezlutata jednog I drugog. \n\nNacionalni programi se zasnivaju ili na HPV testiranju, ili na Papa testu ili na njihovoj kombinaciji.\n\nŽelim se osvrnuti na dio teksta koji se odnosi na „Neobvezno i besplatno cijepljenje može se ponuditi, ovisno o raspoloživosti cjepiva, osobama od 9. godine do 25 godina starosti, s naglaskom na djecu od šestog do osmog razreda osnovne škole. \n\nPreporučljivo je i starijima od 25 godina na temelju individualne procjene medicinske indikacije ili prema uputi specijalista (npr. imunodeficijencija, prethodne HPV infekcije sa malignitetom).“\n\nIzuzetno je važno osigurati cijepljenje osoba koje nisu imale priliku biti cijepljene u ranijoj dobi koja se sada preporuča od 9. godine života te osigurati doze za osobe starije od 15 godina, te i starijima od 25 godina na temelju medicinske indikacije. \n\nOvo je jednako važna populacija te ne smijemo propustiti priliku da nemamo dostupnog cjepiva za ovu grupu, mlade koji su propustili priliku procijepiti se u osnovnoj školi te osjetljivu grupu pacijenata koji imaju medicinsku indikaciju.\n\nOsim toga, brojna medicinska stručna društva u Europi preporučuju cijepljenje osoba starijih od 25 godina u različitim situacijama. Npr. Imuno kompromitiranim ljudima zbog bolesti ili korištenja terapije koja izaziva imuno kompromitiranost. Zatim kod pacijentica koje su liječene od premalignih ili malignih bolesti izazvanim HPV om, kao što su LLETZ konizacije ili konizacije hladnim nožem.\nU Klinici za ženske bolesti i porodništvo KBC Sestre milosrdnice, u prosjeku se godišnje učini oko 200 konizacija. Minimalno invazivnih kirurških zahvata na vratu maternice u lokalnoj analgeziji, u ambulantnim uvjetima. Njima se prevenira razvitak bolesti do invazivnog raka čije liječenje značajno premašuje troškove ovog liječenja kao I troškova cijepljnja.\nSvima se preporuča cijepljenje nakon kontrole šest mjeseci poslije zahvata kada se čini Papa i HPV test koji nam daje uvid u uspjeh zahvata.\nZato mislimo da je I ovoj populacije u sustavu prevencije potrebno I preporučivo cijepljenje protiv HPV-a"]
[3,"ELENA CAHUN","TROGODIŠNJI PROGRAM IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), HAEMOPHILUS INFLUENZAE – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAMUNSKIH BOGINJA U 2025. – 2027. GODINI,\n7. Cijepljenje protiv HPV infekcije","Poštovani sudionici rasprave,\nU ime Međunarodne udruge studenata medicine CroMSIC, želim izraziti našu snažnu podršku na stavku dostupnosti besplatnog cijepljenja protiv HPV-a za sve osobe do 25. godine u Republici Hrvatskoj, ali s naglaskom da se izostavi dostupnost ovisno o raspoloživosti već da se omogući da bude u svakom trenutku dostupno.\nKao budući liječnici i zdravstveni radnici, svjesni smo koliko je prevencija ključna za očuvanje javnog zdravlja. Cjepivo protiv HPV-a jedan je od najučinkovitijih alata u prevenciji ne samo karcinoma vrata maternice, već i brojnih drugih karcinoma povezanih s HPV-om. Time se direktno smanjuju dugoročni zdravstveni troškovi i omogućujeme bolja kvaliteta života građana. Osim toga, besplatno i uvijek dostupno cijepljenje omogućava jednak pristup zdravstvenoj skrbi bez obzira na financijsku situaciju pojedinaca, čime se smanjuju zdravstvene nejednakosti.\nZdravlje nacije treba biti prioritet.\n\nS poštovanjem,  \nMeđunarodna udruga studenata medicine CroMSIC"]
[4,"LJILJANA VUKOTA","TROGODIŠNJI PROGRAM IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), HAEMOPHILUS INFLUENZAE – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAMUNSKIH BOGINJA U 2025. – 2027. GODINI,\n7. Cijepljenje protiv HPV infekcije","Komentar dajem kao ovlaštena osoba udruge Sve za nju.\nU stavku drugom: umjesto riječi „šestog“ staviti „petog“ razreda. I u drugim dokumentima i prema javnosti komuniciramo cijepljenje od 9 godina i od petog razreda. Moramo biti jasni i jednoznačni.\nU stavku trećem: nužno je izostaviti riječi „ovisno o raspoloživosti“ iz dva razloga. Prvi, jer izgleda kao da unaprijed nemamo namjeru osigurati cjepivo za sve i drugi, u zadnjem stavku su odredbe koje osiguravaju način nabave kod povećane potražnje što znači da želimo osigurati cjepivo za sve.  Također predlažem da se nomotetički uredi stavak na način da se izostavi riječ \"može\": „Neobavezno i besplatno cijepljenje će se ponuditi osobama od 9. godine do 25 godina starosti, s naglaskom na djecu od petog do osmog razreda osnovne škole.“ Ovakva formulacija je više obvezujuća jer \"može\" sugerira da se može ponuditi i ne mora."]
[5,"ZAVOD ZA JAVNO ZDRAVSTVO SVETI ROK VIROVITIČKO-PODRAVSKE ŽUPANIJE","TROGODIŠNJI PROGRAM IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), HAEMOPHILUS INFLUENZAE – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAMUNSKIH BOGINJA U 2025. – 2027. GODINI,\n7. Cijepljenje protiv HPV infekcije","Kao ravnatelj županijskog Zavoda za javno zdravstvo, ali i predsjednik Hrvatskog epidemiološkog društva svakako pozdravljam prijedlog vezan uz preporuku za cijepljenje protiv HPV-a jer je u Hrvatskoj još uvijek jako visoka incidencija \nraka vrata maternice (više od 8 na 100.000, a cilj je manje od 4), a prema podacima WHO-a još je uvijek izuzetno visoka prevalencija HPV-a u žena s normalnom citologijom vrata maternice (više od 26%) što stavlja Hrvatsku prema tim \npokazateljima u vrh među zemljama u Europi. Zbog toga je s epidemiološke strane vrlo bitno da kod što više generacija bude postignut visoki obuhvat cijepljenja protiv HPV-a, te da se omogući cijepljenje bez odgode za sve generacije \nkoje nisu bile obuhvaćene nacionalnim imunizacijskim programom ili su propustile priliku procijepiti se u osnovnoj školi.\nSmatram da bi na temelju svih ovih podataka o pojavnosti i teretu infekcije HPV-om u ovom programu rečenicu koja se odnosi na raspoloživost cjepiva: “Neobvezno i besplatno cijepljenje može se ponuditi, ovisno o raspoloživosti \ncjepiva…”, trebalo izostaviti.\nPrim. dr. sc. Miroslav Venus, dr. med.\nspecijalist epidemiolog"]
[6,"IRENA JURIŠIĆ","TROGODIŠNJI PROGRAM IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), HAEMOPHILUS INFLUENZAE – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAMUNSKIH BOGINJA U 2025. – 2027. GODINI,\n7. Cijepljenje protiv HPV infekcije","Umjesto \" Neobvezno i besplatno cijepljenje može se ponuditi, ovisno o raspoloživosti cjepiva, osobama od 9. godine do 25 godina starosti, s naglaskom na djecu od šestog do osmog razreda osnovne škole.\" predlažem zamijeniti s tekstom \"Neobvezno i besplatno cijepljenje može se ponuditi, ovisno o raspoloživosti cjepiva, osobama od 9. godine do 25 godina starosti, s naglaskom na djecu od petog do osmog razreda osnovne škole.\" Predlažem ono što je u skladu sa preporukama Hrvatskog društva za školsku i sveučilišnu medicinu , a na temelju dostupnih medicinskih istraživanja. Druga opcija bila bi da se ne spominju razredi nego navede kao što je navedeno u aktualnom programu \"... sukladno preporukama Hrvatskog društva za školsku i sveučilišnu medicinu Hrvatskog liječničkog zbora…”\ndr.sc. Irena Jurišić,spec.školske medicine"]
[7,"RATKO MATIJEVIĆ","TROGODIŠNJI PROGRAM IMUNIZACIJE, SEROPROFILAKSE I KEMOPROFILAKSE ZA POSEBNE SKUPINE STANOVNIŠTVA I POJEDINCE POD POVEĆANIM RIZIKOM OD: TUBERKULOZE, HEPATITISA A I B, BJESNOĆE, ŽUTE GROZNICE, KOLERE, TRBUŠNOG TIFUSA, TETANUSA, OSPICA, TEŠKE BOLESTI DONJEG DIŠNOG SUSTAVA PROUZROKOVANE INFEKCIJOM RESPIRATORNIM SINCICIJSKIM VIRUSOM, KRPELJNOG MENINGOENCEFALITISA, VODENIH KOZICA, ROTAVIRUSNOG GASTROENTEROKOLITISA, MALARIJE, STREPTOKOKNE BOLESTI (UKLJUČUJUĆI INVAZIVNU PNEUMOKOKNU BOLEST), HAEMOPHILUS INFLUENZAE – INVAZIVNE BOLESTI, INVAZIVNE MENINGOKOKNE BOLESTI, HPV INFEKCIJE, BOLESTI COVID-19 I BOLESTI MAJMUNSKIH BOGINJA UZROKOVANE VIRUSOM MAMUNSKIH BOGINJA U 2025. – 2027. GODINI,\n4. Prevencija teške bolesti donjeg dišnog sustava prouzrokovane infekcijom respiratornim sincicijskim virusom (RSV)","Kako od RSVa oboljevaju i potpuno zdrava i terminsko rodjena novorodjencad, smatram da bi trebalo razmotritiprimjenu odobrenog cjepiva protiv RSVa u cilju prevencije oboljenja novorodjencadi putem pasivne imunizacije trudnica."]